Javanese - Becik Panggalihé Kitab Suci - Good Mind Scriptures Lewi Imamat - Kaimaman 24:12 Wonge banjur ditahan karo ngenteni karampungane kang cundhuk karo pangandikane Pangeran Yehuwah. Pangandharing Toret 18:6 Manawa ana wong Lewi teka saka ing salah sawijining kutha kang kalebu tlatah Israel, iya panggonane neneka, sarta kanthi karepe dhewe nekani panggonan kang bakal dipilih dening Sang Yehuwah, Rut 1:18 Bareng Naomi weruh yen wis kenceng niyate Rut nedya arep melu, banjur kandheg anggone ngandhani. 1 Buku Sejarahe - I Babad 28:9 Anadene sira, putraningsun Suleman, sira diwanuh kalawan Gusti Yehuwahe ramanira lan ngabektia marang Panjenengane kalawan tulus eklas lan legawaning ati, awit Pangeran Yehuwah iku niti priksa sakehing ati tuwin nguningani sakehing kekarepan lan idham-idhaman. Manawa sira ngupaya marang Panjenengane, Panjenengane rena manawa sira sowani, nanging manawa sira ninggal Panjenengane, sira bakal kabuwang ing salawase. Nehemya 4:6 Nanging aku padha mbanjurake anggonku padha mbangun balowartine kaadegake nganti kemput, dhuwure wus oleh separo, amarga wong akeh padha mempeng banget anggone nyambutgawe. Ayub 23:13 Nanging Panjenengane ora tau ewah -- Sapa kang bisa ngalang-alangi Panjenengane? Apa kang dikarsakake, iya banjur ditindakake. Wulang Bebasan 29:11 Wong gemblung nguja sakehe kanepsone, nanging wekasane wong wicaksana kang ngendhakake. Yesaya 26:3 Ingkang manahipun santosa Paduka paringi tentrem rahayu, amargi pitados dhumateng Paduka. Markus 5:15 Wong-wong mau padha sowan ing ngarsané Yésus lan padha ndeleng wong kang kapanjingan sétan Legion iku lungguh ana ing kono, wis nganggo sandhangan sarta waras budiné, satemah wong-wong iku padha wedi. Lukas 8:35 Wong-wong nuli padha metu arep nyumurupi apa kang mentas kelakon. Banjur padha sowan ing ngarsané Yésus sarta
padha nyumurupi wong kang wus ditinggal déning sétan-sétané mau linggih cedhak ing sampéyané Yésus, wus manganggo lan wus waras. Wasana padha wedi. Lelakoné Para Rasul 17:11 Wong-wong Yahudi ing kutha kono atiné padha luwih longgar tinimbang para wong Yahudi ing Tésalonika, sabab padha nampani pangandika kalawan legawa sarta saben dina padha niti-priksa Kitab Suci supaya bisa sumurup, apa iku kabeh wis bener mangkono. Lelakoné Para Rasul 20:19 anggonku kalawan andhap-asor ngabdi marang Gusti. Sajroning pangabdi iku aku kerep banget ngetokaké eluh nganti crocosan sarta ngalami pangrantamé wong Yahudi pirang-pirang, kang arep mateni aku. Roma 7:25 Puji sokur marang Yehuwah, lantaran Yésus Kristus, Gusti kita. Roma 8:6 Awitdéné pepénginané daging iku pati, balik pepénginané Roh iku urip lan tentrem-rahayu. Roma 8:27 Sarta Yehuwah kang nitipriksa sajroning ati, pirsa karsané Roh, yaiku menawa Panjenengané nyenyuwun kanggo para suci, nyondhongi karsané Yehuwah. Roma 11:34 Sabab, sapa ta kang nyumurupi marang panggalihané Pangéran? Utawa, sapa ta kang bisa dadi paramparané? Roma 12:2 Kowé aja madha rupa kaya donya iki, nanging padha salina marga saka budimu kaanyaraké, satemah kowé bisa mbédakaké endi kang dadi karsané Yehuwah: Apa kang becik, kang dadi keparengé lan kang sampurna. Roma 12:16 Padha ditunggal ati ing sajroning uripmu bebarengan; aja mikiraké prakara kang dhuwur-dhuwur, nanging enerna uripmu kanggo prakara-prakara kang prasaja. Aja kuminter! Roma 14:5 Ana wong kang nganggep yen ana dina kang luwih wigati katimbang dina-dina liyané, nanging ana maneh kang ngarani menawa kabeh dina iku padha baé. Saben wong iku yakina kanthi temenan ana ing sajroné atiné dhéwé. Roma 15:6 satemah kalawan saiyeg sarta tunggal tembung, kowé padha ngluhuraké Yehuwah, lan Ramané Gusti kita, Yésus Kristus. 1 Korintus 1:10 Éwadéné panjalukku kanthi banget marang kowé kabeh, para Sadulur, marga saka asmané Gusti kita Yésus Kristus, kowé kabeh dipadha saiyeg sarta aja nganti ana pasulayan ing antaramu; nanging kowé dipadha manunggal, tunggal budi sarta
tunggal pangrasa. 1 Korintus 2:16 Sabab, "Sapa ta kang nyumurupi panggalihé Pangéran, nganti bisa atur pirembag marang Panjenengané?" Nanging aku padha kadunungan panggalihé Kristus. 2 Korintus 7:7 Ora mung marga saka tekané baé, nanging uga marga saka panglipur kang dialami ana ing tengah-tengahmu. Awit wong iku wus nyaritakaké marang aku mungguhing kangenmu, pasambatmu, katemenanmu anggonmu mbélani aku, temahan saya wuwuh kabungahanku. 2 Korintus 8:12 Awit menawa anggonmu weweh iku kalawan éklas, pawewehmu iku mesthi bakal ditampani, menawa pawewehmu iku awewaton apa kang kokduweni, ora awewaton apa kang ora kokduweni. 2 Korintus 9:2 Sabab aku wis sumurup mungguh legawaning atimu, mulané kowé padha dakalem ana ing ngarepé wong Makédonia. Tembungku, "Akhaya wis cecawis wiwit taun kang kapungkur." Lan kasregepanmu wus dadi pangatag-atag tumrap wong akeh. 2 Korintus 13:11 Wasana, para Sadulurku, padha bungaha, ngudia dadi sampurna. Tampanana sakehing pituturku. Padha disarujuk, lan padha olah atut-rukun, temahan Yehuwah etuking sih-katresnan lan tentrem-rahayu bakal nunggil karo kowé! Éfesus 4:23 supaya kowé padha dianyaraké ing roh lan pikiranmu, Filipi 2:2,3 mulané padha sampurnakna kabungahanku kalawan mangkéné: Dipadha sarujuk, tunggal katresnan, tunggal budi, tunggal sedya, 3 sepi ing pamrih utawa pangalembana kang tanpa guna. Nanging kosok-baliné kalawan andhap-asor kang siji nganggepa marang sijiné luwih utama katimbang awaké dhéwé; Filipi 4:2 Éudia dakpituturi lan Sintikhé iya dakpituturi, dipadha sarujuk ana ing Gusti. Filipi 4:7 Tentrem-rahayu kang saka ing Yehuwah, kang ngungkuli saliring budi, bakal rumeksa marang ati lan pangangen-angenmu ana ing Kristus Yésus. Kolosé 3:12 Mulané sarehné kowé wis padha dadi pepilihané Yehuwah, kang wis kasucekaké lan kinasihan, padha duwéa welas-asih, loma, andhap-asor, alusing budi, lan sabar. 2 Tésalonika 2:2 supaya kowé aja padha gampang bingung lan sumelang, marga saka wangsiting roh utawa marga saka pakabaran utawa marga saka layang kang diakokaké saka aku kabeh, kaya-
kaya dinané Gusti wis kelakon. 2 Timotius 1:7 Sabab Yehuwah maringi kita dudu roh kang njalari jirih, nanging roh kang nuwuhaké kakuwatan, katresnan lan katertiban. Titus 2:6 Mangkono uga para wong nom-noman, padha pituturana, supaya padha bisa ngendhaleni awaké dhéwé ing sadhéngah prakara, Ibrani 8:10 "Iya iki prajanjian kang bakal sunpranata kalawan turuné Israel sawisé waktu iku," mangkono pangandikané Gusti. "Ingsun bakal maringaké angger-anggeringsun ana ing budiné, sarta sunserat ing atiné, satemah Ingsun bakal jumeneng Yehuwahé sarta wong-wong iku bakal dadi umatingsun. 1 Pétrus 1:13 Mulané, cawisna akal-budimu sarta padha diwaspada, apadéné sakehing pangarep-arepmu dhasarna ing sih-rahmat kang kaparingaké marang kowé ing waktu Yésus Kristus mbabaraké sarirané. 1 Pétrus 5:2 Pepanthan méndané Yehuwah kang ana ing kowé iku engonen, aja marga kapeksa, nanging kalawan legawaning ati kang laras karo karsaning Yehuwah, sarta aja marga saka mburu kauntungan, nanging marga wajibing leladi. 2 Pétrus 3:1 Para Sadulur kang kinasih, layang iki wis kang kapindho, kang daktulis marang kowé. Ana ing layang sakaroné iku, aku mbudidaya nenangi pangerten kang murni srana pepéling-pepéling, Wahyu 17:9 Kang prelu ing kéné yaiku budi kang wicaksana: endhas pitu iku ngibarati gunung pitu kang dilungguhi déning wanita mau. Pastor T. John Franklin Church of Salvation, Healing, and Deliverance COS-HAD.org